Vilniaus Šv. Dvasios vienuolyno katedra
54°40′32″ š. pl. 25°17′27″ r. ilg.﻿ / ﻿54.67556°š. pl. 25.29083°r. ilg.﻿ / 54.67556; 25.29083 Vilniaus Šv. Dvasios ortodoksų vienuolyno katedra (rus. Свято-Духов собор) – katedra, stovinti Lietuvoje, Vilniuje, Senamiestyje, netoli Aušros Vartų, tarp Subačiaus, Šv. Dvasios ir Aušros Vartų gatvių, prie Šv. Teresės bažnyčios. Lietuvos stačiatikių centras. Prie cerkvės yra vyrų vienuolynas. Bažnyčioje palaidoti trys Vilniaus kankiniai – Antanas, Jonas ir Eustachijus. Pasak stačiatikių tradicijos, jie 1346 ar 1347 m. valdant Algirdui buvo nužudyti dėl politinių motyvų. Teigiama, kad jie buvo lietuviai, didžiojo kunigaikščio dvariškiai, slapta priėmę stačiatikybę. Kriptoje palaidotas metropolitas Josifas Semaško. Stačiatikių piligrimystės vieta.